**Ministru kabineta noteikumu projekta “Grozījumi Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2011. gada 1. novembra noteikumos Nr. 841 “Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā”” (turpmāk – noteikumu projekts) sagatavots, lai precizētu informācijas sniedzēju loku un informācijas sniegšanas biežumu augļu un dārzeņu sektorā.Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 13. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Spēkā esošajos Ministru kabineta 2011. gada 1. novembra noteikumos Nr. 841 “Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā” (turpmāk – noteikumi) paredzēts, ka ražotāji informāciju par augļu, ogu un dārzeņu cenām sniedz reizi nedēļā. Dārzeņu ražotāju cenas tiek iegūtas regulāri (pieci ziņotāji), tomēr augļu un ogu ražotāju cenas netiek sniegtas vispār. Ražotāji aizbildinās ar sadrumstaloto un nevienmērīgo ražošanu un tirdzniecību, kuras dēļ nav iespējams regulāri katru nedēļu noteikt tirdzniecības datus. Pēc lauksaimniecības skaitīšanas datiem, 2016. gadā (jaunāku datu patlaban nav) Latvijā darbojās 3366 saimniecības jauktas augkopības sektorā. 72 % no tām bija mazās saimniecības ar vidējo saimniecības lielumu 6,2 ha. Savukārt to saimniecību skaits, kas nodarbojās ar ilggadīgo kultūru audzēšanu, bija 1096, un no tām 96 % bija mazās saimniecības ar vidējo saimniecības lielumu 3,8 ha. Pēc Latvijas Lauksaimniecības kooperatīvu asociācijas datiem, 2019. gadā Latvijā darbojās septiņas kooperatīvās sabiedrības augļu un dārzeņu nozarē ar kopējo biedru skaitu 135. Esošo augļu, ogu un dārzeņu kooperatīvu pienesums kopējā valsts izlaidē konkrētajā nozarē ir ap 30 % no saražotās vērtības.Bez tirgus informācijas šajā sektorā nav iespējams izvērtēt situāciju un laikus reaģēt uz tirgus traucējumiem. Arī politikas veidošana šajā sektorā ir apgrūtināta, ja nav informācijas par tirgus situāciju. Turklāt paši tirgus dalībnieki arī būtu ieinteresēti redzēt tirgus situāciju valsts mērogā. Konsultējoties ar nozares pārstāvjiem, tika nolemts, ka būtu lietderīgāk iegūt cenu informāciju no kooperatīvajām sabiedrībām, kas apvieno 135 augļu, ogu un dārzeņu ražotājus, turklāt samazināt informācijas sniegšanas biežumu un ziņot reizi mēnesī. Tādēļ noteikumu projekts papildina cenu ziņotāju loku ar augļu, ogu un dārzeņu kooperatīvajām sabiedrībām, saglabājot arī iespēju pieprasīt cenas no lielākajiem ražotājiem, kas nav kooperatīvo sabiedrību biedri, kā arī samazina informācijas sniegšanas biežumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Agroresursu un ekonomikas institūts, Latvijas Lauksaimniecības kooperatīvu asociācija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augļu, ogu un dārzeņu ražotāji un kooperatīvās sabiedrības |
| 2. | Tiesiskā regulējuma ietekme uz tautsaimniecību un administratīvo slogu | Stājoties spēkā noteikumu projektam, septiņām augļu, ogu un dārzeņu kooperatīvajām sabiedrībām reizi mēnesī būs jāsniedz informācija institūtam par vidējo iepirkuma cenu un apjomu. Savukārt augļu, ogu un dārzeņu ražotājiem samazināsies cenu ziņošanas skaits, tādējādi mazinot administratīvo slogu. |
| 3. | Administratīvo izmaksu monetārs novērtējums | Administratīvo izmaksu palielinājums septiņām kooperatīvajām sabiedrībām un samazinājums četriem augļu, ogu un dārzeņu ražotājiem (faktiskais ziņotāju skaits pašlaik) nepārsniedz 2000 *euro* juridiskām personām. Administratīvo izmaksu samazinājums augļu, ogu un dārzeņu ražotājiem kopumā kompensēs administratīvo izmaksu kāpumu saistībā ar šo regulējumu.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība |
| 2. | Sabiedrības līdzdalība projekta izstrādē | Noteikumu projekts no 11.03.2021. līdz 25.03.2021. bija ievietots Zemkopības ministrijas tīmekļvietnē <https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2011-?id=908> un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.Tādējādi sabiedrības pārstāvjiem bija iespēja līdzdarboties noteikumu projekta izstrādē, rakstveidā sniedzot viedokļus par to. |
| 3. |  | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Agroresursu un ekonomikas institūts |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

 Zemkopības ministrs K. Gerhards

Ruka 67027550

kristine.ruka@zm.gov.lv